**ΕΝΟΤΗΤΑ 7**

**ΧΡΙΣΤΟΥΓΕΝΝΑ, ΠΡΩΤΟΧΡΟΝΙΑ**

**ΜΑΘΗΜΑ 1**

**Βασικά Περιεχόμενα του ΣΜ:**

|  |
| --- |
| **Επίπεδο:** Προδημοτική**Ενότητα:** Χριστούγεννα, Πρωτοχρονιά- Ελληνικός Πολιτισμός **Διάρκεια:** 2 ώρες |
| **Επιδιώξεις-Σκεπτικό-Σκοπός:** Δείκτες επιτυχίας:Να κατανοούν βασικό λεξιλόγιο που έχουν διδαχθεί.Να γνωρίσουν την ιστορία της Γέννησης του Χριστού.Να εντοπίζουν ομοιότητες και διαφορές στον εορτασμό των Χριστουγέννων μεταξύ του Ηνωμένου Βασιλείου, της Κύπρου και της Ελλάδας.Δείκτες επάρκειας: * Λεξιλόγιο για τα Χριστούγεννα: το δώρο, ο Χριστός, η Παναγία, η κάρτα, Καλά Χριστούγεννα! Χρόνια πολλά!
* Να γνωρίσουν τραγούδια/κάλαντα των Χριστουγέννων.
* Επανάληψη σε λεξιλόγιο που ήδη διδάχθηκαν (Οικογένεια: μαμά, μπαμπάς, αδελφός, αδελφή, γιαγιά, παππούς)
 |
| Πορεία εργασίας – δραστηριότητες (και ένδειξη διάρκειάς τους σε λεπτά): | Διδακτικά μέσα και υλικά:Οργάνωση τάξης-παιδιών: | Αξιολόγηση (Συντρέχουσα & Τελική) | Γλώσσα |
| **Εισαγωγή (10 λεπτά):**Η/Ο εκπαιδευτικός κάνει έναρξη του μαθήματος επαναφέροντας το τραγούδι –ρουτίνα έναρξης του μαθήματος «Καλημέρα, τι κάνεις;».**Ρουτίνα παρουσιολογίου** | -Παρουσιολόγιο-Εποπτικό υλικό εισαγωγής του μαθήματοςΟι μαθητές κάθονται κυκλικά στην ολομέλεια.***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν ανάλογα, με βάση τα μέτρα πρόληψης για το COVID-19 που εφαρμόζονται στο κάθε σχολείο.\**** |  | Ε |
| **Εισαγωγή - Παρουσίαση (15 λεπτά ):** Η/Ο εκπαιδευτικός προβάλλει και συστήνει στους μαθητές, μέσω της μασκότ της τάξης, ένα μικρό καλικαντζαράκι, το οποίο ανέβηκε για πρώτη φορά στη γη και βρέθηκε σε ένα χωριό της Κύπρου (ή της Ελλάδας). Ακολούθως, τους ρωτάει εάν θέλουν να μάθουν τι είδε και έμαθε κατά την παραμονή του εκεί και έτσι ξεκινάει να αφηγείται την ιστορία του. Μέσω της ιστορίας του μικρού καλικάντζαρου η/ο εκπαιδευτικός θα παρουσιάσει έθιμα των Χριστουγέννων και της Πρωτοχρονιάς. | -Φιγούρα καλικάντζαρου- Εικόνες ή βίντεο με Χριστουγεννιάτικα έθιμα από την Κύπρο. Οι μαθητές κάθονται κυκλικά στην ολομέλεια. | Η/Ο εκπαιδευτικός μέσω της αφήγησης επιχειρεί να προκαλέσει το ενδιαφέρον των μαθητών. | Α |
| **Δραστηριότητα 1 (10 λεπτά):**Οι μαθητές, αρχικά, ακούνε το τραγούδι «Εγεννήθη σε μια φάτνη» και καλούνται να αναφέρουν τι συναισθήματα τους προκαλεί. Στη συνέχεια, η/ο εκπαιδευτικός τραγουδά το τραγούδι και παράλληλα παρουσιάζει με κάρτες το λεξιλόγιο που αναφέρεται στο τραγούδι (Χριστός, φάτνη, μάγοι δώρα).Ο/Η εκπαιδευτικός εστιάζει στην εικόνα του Χριστού και του δώρου και ζητά από τα παιδιά να επαναλάβουν τις νέες λέξεις.  | * Τραγούδι

<https://www.youtube.com/watch?v=jdK30HMA2sc>* Εποπτικό υλικό – καρτέλες με το βασικό λεξιλόγιο

Οι μαθητές εργάζονται στην ολομέλεια.  | Η/Ο εκπαιδευτικός αξιολογεί εάν οι μαθητές είναι σε θέση να προφέρουν σωστά και να αναγνωρίζουν το νέο λεξιλόγιο. | Ε |
| **Δραστηριότητα 2 (15 λεπτά):**Στο σημείο αυτό, η/ο εκπαιδευτικός επαναφέρει τον μικρό καλικάντζαρο, ο οποίος τους λέει ότι μετά από τόσο χορό και τραγούδια πείνασε και θυμήθηκε τις Χριστουγεννιάτικες λιχουδιές που φτιάχνουν στην *Κύπρο*. Προτού τους τα αναφέρει όμως, η/ο εκπαιδευτικός καλεί τα παιδιά να αναφέρουν ποιες είναι οι αγαπημένες τους λιχουδιές. Έπειτα, με την παράλληλη προβολή εικόνων τους αναφέρει τα “χριστόψωμα” που στην κυπριακή διάλεκτο λέγονται «πίττες», «κουλλούρκα», «δακτυλιές» και «γλισταρκές» ανάλογα με το σχήμα και το ψήσιμό τους, καθώς και γλυκά, όπως τα σοκολατάκια, το χριστουγεννιάτικο γλύκισμα, τους λουκουμάδες, τους κουραμπιέδες και τα μελομακάρονα. Στη συνέχεια, τους ρωτά να της/ του πούνε ποια από αυτά συνηθίζουν να φτιάχνουν με τις μαμάδες και τις γιαγιάδες τους.  | * Εικόνες με παραδοσιακά έθιμα παρασκευής ψωμιών και γλυκών.

Οι μαθητές κάθονται κυκλικά στην ολομέλεια. | Η/Ο εκπαιδευτικός επιδιώκει εδώ να γνωρίσει στους μαθητές έθιμα που χρησιμοποιούνται στην Κύπρο και στην Ελλάδα, καθώς και να τους βοηθήσει να εντοπίσουν ομοιότητες και διαφορές με αυτά που κάνουν στην Αγγλία. | Α/Ε |
| **Δραστηριότητα 3 (6 λεπτά):**Στο σημείο αυτό, οι μαθητές θα κληθούν να καθίσουν πίσω στα θρανία τους, ώστε να συμπληρώσουν το φύλλο εργασίας που θα τους δώσει η/ο εκπαιδευτικός. Πιο συγκεκριμένα, οι μαθητές θα πρέπει να κυκλώσουν τις εικόνες που παρουσιάζουν έθιμα που γίνονται τις μέρες των Χριστουγέννων στην Κύπρο.  | * Φύλλο εργασίας έθιμα Χριστουγέννων

Οι μαθητές εργάζονται ατομικά στα θρανία τους. | Η/Ο εκπαιδευτικός περιφέρεται μεταξύ των μαθητών και αξιολογεί εάν είναι σε θέση να αναγνωρίζουν έθιμα που γίνονται στην Κύπρο τις μέρες των Χριστουγέννων.  | Α/Ε |
| **Δραστηριότητα 4 (20 λεπτά)**Η/Ο εκπαιδευτικός, στο σημείο αυτό, καλεί τους μαθητές να της/ του αναφέρουν τι γιορτάζουμε τα Χριστούγεννα. Οι μαθητές αναμένεται να πούνε τη Γέννηση του Χριστού. Ακολούθως, τους ρωτάει τι ευχόμαστε σε κάποιον όταν έχει γενέθλια, ώστε να οδηγηθούν στην ευχή “Χρόνια Πολλά”, καθώς και στους τρόπους με τους οποίους μπορούμε να ευχηθούμε σε κάποιον (π.χ. προφορικώς ή γραπτώς με μια κάρτα). Ακολούθως, προκειμένου να επαναφέρει το λεξιλόγιο της οικογένειας που έμαθαν στο προηγούμενο μάθημα, τους κάνει διάφορες ερωτήσεις του τύπου “Τι θα ευχηθούμε π.χ. στον μπαμπά που έχει γενέθλια; Χρόνια Πολλά μπαμπά!”. Ο/Η εκπαιδευτικός ρωτά τα παιδιά τι θα πρέπει να ευχηθούν στον καλικάντζαρο για τα Χριστούγεννα. Αναμένεται ότι τα παιδιά θα χρησιμοποιήσουν τη φράση «Χρόνια πολλά». Ο/Η εκπαιδευτικός προσθέτει την ευχή «Καλά Χριστούγεννα». Ζητά από τα παιδιά να επαναλάβουν την ευχή με διάφορους τρόπους: δυνατά, σιγανά, με χοντρή φωνή, με ψιλή φωνή.Τα παιδιά χωρίζονται σε ζευγάρια και το ένα παιδί εύχεται «Καλά Χριστούγεννα», ενώ ο σύντροφος του απαντά «Χρόνια πολλά». Γίνεται αλλαγή ζευγαριών και επαναλαμβάνεται το ίδιο. Η αλλαγή των ζευγαριών γίνεται 3-4 φορές. Ο/Η εκπαιδευτικός ρωτάει τα παιδιά πως θα μπορούσε άραγε να ευχηθεί σε κάποιο αγαπημένο πρόσωπο που ζει μακριά και δεν έχει ούτε τηλέφωνο ούτε ίντερνετ. Μέσα από συζήτηση εισάγει τη λέξη ‘κάρτα’ και μετά από παρουσιάζει διάφορες Χριστουγεννιάτικες κάρτες. Οι απεικονίσεις στις κάρτες δίνουν την ευκαιρία για επαναφορά του λεξιλογίου, καθώς και την παρουσίαση της Παναγίας.  | * Χριστουγεννιάτικες κάρτες που απεικονίζουν

δώρα, την Παναγία και το Χριστό, χριστουγεννιάτικα γλυκά κ.α. | Η/Ο εκπαιδευτικός αξιολογεί εάν οι μαθητές είναι σε θέση να επαναφέρουν το λεξιλόγιο της προηγούμενης εβδομάδας. | Ε/Α |
| **Δραστηριότητα 5 ( 24 λεπτά):**Τα παιδιά φτιάχνουν τη δική τους κάρτα και αντιγράφουν τις ευχές που έχουν μάθει. (Οι ευχές είναι γραμμένες σε μικρά χαρτάκια που έχει ετοιμάσει ο/η εκπαιδευτικός από πριν.) | * Χαρτόνια για κατασκευή χριστουγεννιάτικης κάρτας
* ξυλομπογιές
* ψαλίδια
* περιοδικά
* χρωματιστά χαρτιά από περιτυλίγματα δώρων
* κόλλα σε μορφή στικ
* ευχές σε χαρτάκια
* μολύβια

Οι μαθητές εργάζονται ατομικά στα θρανία τους. | Η/Ο εκπαιδευτικός περιφέρεται μεταξύ των μαθητών και αξιολογεί, μέσω ερωτήσεων, αν μπορούν να χρησιμοποιήσουν το νέο λεξιλόγιο. | Ε |
| **Ολοκλήρωση –Αναστοχασμός-Κλείσιμο (20’):** Η/Ο εκπαιδευτικός καλεί τους μαθητές να παρουσιάσουν τις χριστουγεννιάτικες κάρτες τους στην ολομέλεια, αναφέροντας σε ποιο μέλος της οικογένειας τους θα δώσουν την κάρτα τους. Μετά, παίζουν το παιχνίδι “Τηλέφωνο” με λέξεις που έμαθαν και θυμούνται από το σημερινό μάθημα.Τέλος, ο/η εκπαιδευτικός αποχαιρετά τους μαθητές τραγουδώντας τη ρίμα της ρουτίνας: *«Τώρα πέρασε η ώρα, τέλος τα ελληνικά, Σάββατο την ίδια ώρα θα τα πούμε με χαρά. Γεια σας παιδιά!»* | * Χριστουγεννιάτικες κάρτες μαθητών

Οι μαθητές κάθονται κυκλικά στην ολομέλεια. | Η τελική αξιολόγηση του μαθήματος επιτυγχάνεται μέσω του παιχνιδιού “Τηλέφωνο”. | Ε |

\* Η γλώσσα που χρησιμοποιείται στην τάξη εξαρτάται από το επίπεδο των μαθητών.

\*\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.